Wanda Jackson

Wanda Jean Jackson (sündinud 20. oktoobril 1937 Maudis Oklahoma osariigis) on USA rockabilly- ja kantrilaulja. Teda loetakse esimeseks naissoost rock'n'roll'i lauljaks.

Wanda hakkas 1954. aastal kantrilugusid salvestama, kuid läks mõne aasta pärast Elvis Presley (kellega ta mõnda aega käis) soovitusel üle rock'n'roll'ile. Ta turneetas Ameerika Ühendriikides koos selliste rock'n'roll'i pioneeridega nagu Elvis Presley, Jerry Lee Lewis ja Buddy Holly. See oli menukas aeg, kuid 1961. aastal naasis ta taas kantri juurde. 1971. aastast jättis aga ilmaliku muusika maha ja esines järgmised 25 aastat kirikutes gospelmuusikat lauldes.

Ameerika Ühendriikide lauljad
Sündinud 1937